# Ivan Leko

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Ivan Leko
 |
| --- |
|
 |
| Osobne informacije
 |
| Rođenje
 | 7. veljače 1978. Split, Hrvatska
 |
| Visina
 | 179 cm
 |
| Klub
 |
| Trenutačni klub
 | Leuven
 |
| Pozicija
 | trener, kao igrač vezni
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1995. - 2001. 1996. 2001. - 2005. 2005. 2005. - 2009. 2009. 2009. - 2014.
 | Hajduk Split → HNK Trogir (posudba) Málaga CF Hajduk Split Club Brugge → Germinal (posudba) Lokeren
 | 0143 00(33) 0007 000(3) 0079 000(4) 0014 000(3) 0098 00(21) 0030 000(4) 0122 00(12)
 |
| Reprezentacija
 |
| 1997. - 2001. 1999. - 2006.
 |  HRV Hrvatska do 21  HRV Hrvatska
 | 0021 000(5) 0013 000(0)
 |
| Trenirane momčadi
 |
| 2014. -
 | Leuven
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 10. ožujka 2014.. |

**Ivan Leko** (Split, 7. veljače 1978.), bivši hrvatski nogometni reprezentativac, trenutačno trener belgijskog Leuvena.

## Igračka karijera

### Klupska karijera

Leko je karijeru započeo u redovima splitskog Hajduka gdje igra 5 godina, sve dok 2001. nije bio jedan od najzaslužnijih za osvajanje naslova prvaka. Još prije zadnjeg kola u Varaždinu znalo se za njegov odlazak, te je tako ubrzo po osvajanju titule krenuo prema Španjolskoj, točnije Málagi.

Tamo manje-više uspješno, kotirajući oko 10. mjesta Primeri, provodi 3 i pol sezone. Nakon toga se na zimu sezone 2004./05. HNL-a vraća u matični klub. Ostaje tek jednu polusezonu u kojoj igrajući sa tek pristiglim Nikom Kranjčarom ne pruža onakve igre kakve su se od njega očekivale, ali donosi drugi uzastopni naslov prvaka države. Na jesen je trebao povesti momčad vođenu Ćirom Blaževićem u europske pohode, međutim, nezadovoljan radom uprave što se građenja momčadi tiče (nedolazak pojačanja, odlazak kapetana Vejića) napušta momčad krenuvši prema belgijskom Club Bruggeu.

Isprva se u Belgiji nije najbolje snašao, no, ubrzo postao vrijednim igračem momčadi. Pred kraj sezone 2006./07. svojim je golovima održavao Brugge pri vrhu lige i donio naslov pobjednika kupa Belgije. Nakon toga, odlučio je kako napušta momčad s kojom, ipak, ima još 1 godinu ugovora. U igri je neko vrijeme bio ponovni povratak u Hajduk gdje bi igrao sa prijateljem iz mladih dana, Igorom Tudorom, međutim, nije se uspio dogovoriti sa čelnicima kluba oko svoje plaće. Ostao je u Belgiji gdje nastavlja sa dobrim igrama. U zimskoj stanci sezone 2008./09. odlučio se za promjenu kluba pa je nakon 98 nastupa za Club Brugge potpisao za Germinal Beerschot. Od 2009. pa sve do 2014. nastupa za Lokeren.

### Reprezentativna karijera

U reprezentaciji je debitirao 1999. protiv Egipta (2:2) na Korea Cupu, a kasnije se vratio tek 2004. protiv Izraela. Uslijedilo je 10 nastupa (većinom prijateljskih) pod vodstvom Zlatka Kranjčara, koji ga je vodio i na SP u Njemačku gdje nije zabilježio ni minute.

## Trenerska karijera

Nakon godina igranja u Belgiji, Ivan preuzima trenersku palicu u belgijskom Leuvenu.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 143 | 33
 |
| Kup | 26 | 5
 |
| Superkup | 0 | 0
 |
| Međunarodne | 18 | 1
 |
| Splitski podsavez | 0 | 0
 |
| **Ukupno** | **187** | **39**
 |
| Prijateljske | 29 | 14
 |
| Sveukupno | **216** | **53** |

## Reference

### Vanjske veze

* Ivan Leko na hnl-statistika.com Arhivirano 2014-06-04 na Wayback Machine-u